Ina Strazdiņa

Ina Strazdiņa (dzimusi  Talsos) ir Latvijas žurnāliste. 2009. gadā atzīta par Eiropas Gada cilvēku Latvijā.

Biogrāfija 
I. Strazdiņa ir dzimusi Talsos, mācījusies Talsu 1. vidusskolā un Latvijas Universitātes Sociālo zinātņu fakultātes Komunikācijas zinātņu katedrā. Pirmā darbavieta bijusi laikrakstā "Talsu Vēstis", no 2004. līdz 2018. gadam viņa strādāja Latvijas Radio, no 2006. gada — kā korespondente Briselē.

2001. gadā saņēmusi Latvijas Žurnālistu savienības balvu "Žurnālistikas cerība", 2009. gadā saņēmusi titulu Eiropas Gada cilvēks Latvijā, apliecinot "tā ieguvēja ticību Eiropas idejām un vēlmi paplašināt sabiedrības zināšanas par Eiropas jautājumiem". No 2009. līdz 2018. gadam gatavoja reportāžas arī laikrakstam "Latvijas Avīze".

2012. gadā saņēmusi Cicerona balvu "par mērķtiecīgu ieguldījumu žurnālistikā".

No 2019. gada 2. janvāra strādā Latvijas Televīzijas Ziņu dienestā par Ārzemju ziņu redaktori, kā arī kopā ar kolēģi Tomu Pastoru vada ārpolitikas ziņu raidījumu "Pasaules panorāma".

Atsauces

Ārējās saites 
 
 Mājaslapa

1976. gadā dzimušie
Talsos dzimušie
Latvijas žurnālistes
Eiropas Gada cilvēki Latvijā
Latvijas Televīzijas darbinieki
Latvijas Radio darbinieki
Latvijas Universitātes absolventi